open-index/open-wikipedia-markdown huggingface dataset:
டொயோபோ

**டொயோபோ கோ லிமிட்டட்** (Toyobo Co., Ltd. (東洋紡績株式会社 Tōyōbōseki Kabushiki-gaisha) என்பது  ஜப்பானின் முதன்மையான இழை மற்றும் துணி உற்பத்தி நிறுவனங்களுள்  ஒன்றாகும். இதில் செயற்கை இழைகள் (பாலியஸ்டர், நைலான் மற்றும் அக்ரிலிக்ஸ்) மற்றும் பருத்தி, கம்பளி போன்ற இயற்கை இழைகள் தயாரிப்புகளும்   இதில் அடங்கும்.

டொயோபோ நிறுவனமானது நெசவு ஆடைகள், வீட்டு அலங்காரம் மற்றும் தொழில்துறைப் பயன்பாட்டிற்காக வடிவமைக்கப்பட்டுள்ளது, மேலும்  ஆடைகளுக்கான செயற்கை மீளிழை நூல், பாண்டியோஸ் பாலியூரிதீன் இழைகள், காற்று காற்றுப் பைகள், மற்றும் டயர் வடங்கள் மற்றும் ஆடைகளுக்கான செயற்கை இழைகள் ஆகியவற்றையும் கொண்டிருக்கின்றன. மேலும், டொயோபோ, நூற்பு, நெசவு, பின்னல், சாயமிடுதல், தையல் தொழில்களில் ஈடுபட்டு, ஜப்பான் மற்றும் சர்வதேச அளவில் நெசவு மற்றும் வர்த்தகத்தில் ஈடுபட்டுள்ளது. 

டொயோபோ நெகிழி படச்சுருள்கள் மற்றும் பிசின் போன்றவற்றையும் தயாரிக்கிறது. உயிரியக்க உற்பத்தி பொருட்களான, மருத்துவ பொருட்கள் (எ.கா. செயற்கை உறுப்புகளுக்கான இழை சவ்வுகள்) மற்றும் சுத்திகரிப்பு சாதனங்கள் ஆகியவற்றையும் இந்நிறுவனம் தயாரிக்கிறது.

இந்த நிறுவனம் ஜப்பான், சீனா, தென் கொரியா, சிங்கப்பூர், மலேசியா, ஆஸ்திரேலியா, ஐக்கிய அமெரிக்கா, ஜெர்மனி ஆகிய நாடுகளில் செயல்படுகிறது, மேலும் டோக்கியோ பங்குச் சந்தையில்  பட்டியலிடப்பட்டுள்ளது, இது நிக்கேய் 225 பங்குச் சந்தை குறியீட்டின் ஒரு பகுதியாகும்.

## காட்சியகம்

## மேற்கோள்கள்

## வெளி இணைப்பு
* Official global website (ஆங்கிலம்)
பகுப்பு:துப்புரவு முடிந்த தர்மபுரி மாவட்ட ஆசிரியர்கள் தொடங்கிய கட்டுரைகள்
பகுப்பு:ஜப்பானிய பொருளாதாரம்
பகுப்பு:டோக்கியோ பங்குச் சந்தையில் பட்டியலிடப்பட்டுள்ள நிறுவனங்கள்
கோவிலூர் ஊராட்சி (தஞ்சாவூர்)

**கோவிலூர் ஊராட்சி** (*Kovilur Gram Panchayat*), தமிழ்நாட்டின் தஞ்சாவூர் மாவட்டத்தில் உள்ள ஒரத்தநாடு வட்டாரத்தில் அமைந்துள்ளது. இந்த ஊராட்சி, ஒரத்தநாடு சட்டமன்றத் தொகுதிக்கும் தஞ்சாவூர் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர்.  

## மக்கள் தொகை
2011 ஆம் ஆண்டு எடுக்கப்பட்ட மக்கட்தொகை கணக்கெடுப்பின் படி, இந்த ஊராட்சியில் மொத்தம் 2366 பேர் வசிக்கின்றனர். இந்த ஊராட்சியில் மொத்தம் 573 வீடுகள் உள்ளன. இக்கிராம மக்களின் எழுத்தறிவு விகிதம் 67.5% மற்றும் பெண்களின் எழுத்தறிவு விகிதம் 31.0% ஆகும்.

## மேற்கோள்கள்

பகுப்பு:தஞ்சாவூர் மாவட்ட ஊராட்சிகள்
இராசா முத்தையா அரசு மருத்துவக் கல்லூரி

**கடலூர் அரசு தலைமை மருத்துவக் கல்லூரி & மருத்துவமனை** தமிழ்நாட்டில் கடலூர் மாவட்டத்தில் உள்ள  சிதம்பரம் நகரில் அமைந்துள்ள ஒரு அரசு மருத்துவக் கல்லூரி மற்றும் மருத்துவமனை ஆகும்

## வரலாறு
ராஜா முத்தையா இன்ஸ்டிடியூட் ஆப் ஹெல்த் சயின்ஸ் 1980 ஆம் ஆண்டில் நிறுவப்பட்டு  பல் மருத்துவ கல்லூரி துவங்கப்பட்டது. இரண்டாம் கட்ட வளர்ச்சியில், 1985 ஆம் ஆண்டு ராஜா முத்தையா மருத்துவக் கல்லூரி தொடங்கப்பட்டது. எம்.பி.பி.எஸ். மருத்துவ பாடப்பிரிவில் இந்திய மருத்துவ கவுன்சில் 125 இடங்களுக்கு அங்கீகாரம் அளித்தது. 125  மருத்துவ சேர்க்கைக்கான அங்கீகாரம் பெற்ற பின் மருத்துவக் கவுன்சில் 2003 ல் 150 இடங்களாக மேம்படுத்தப்பட்டது. மேலும் 18 முதுகலை மருத்துவ பட்டப் படிப்புகள் தொடங்கப்பட்டன. பின்னர் 10 டிப்ளமோ படிப்புகள் சேர்க்கப்பட்டன. மேலும் இயன்முறை மருத்துவ படிப்புகள்(MPT) ஐந்து வெவ்வேறு சிறப்பு பிரிவுகளில் தொடங்கப்பட்டன.

## பெயர் மாற்றம்
2020 பிப்ரவரி மாதம் தமிழக சட்டமன்றத்தில் 2020-21 பட்ஜெட் தாக்கல் செய்யும்போது இராஜா முத்தையா மருத்துவக் கல்லூரியை கடலூர் மாவட்ட தலைமை அரசு மருத்துவக் கல்லூரி மருத்துவமனையாகப் பெயர் மாற்றம் செய்ய அறிவிக்கப்பட்டது

## வசதிகள்
இராஜா முத்தையா மருத்துவக் கல்லூரியில் அனைத்து வகை  சிறப்புப் பிரிவுகளும் பெற்ற 1200 உயர் தர படுக்கை வசதிகள் கொண்ட மருத்துவக் கல்லூரி மருத்துவமனை உள்ளது. அதி நவீன வசதிகளுடன் கூடிய  24 மணி நேர ஆய்வக மற்றும் கதிரிய இமேஜிங் சேவை டாப்ளர், அல்ட்ராசவுண்ட், மாமோகிராஃபி, டிஜிட்டல் எக்ஸ்-ரே, சி-ஆர்ம், CT ஸ்கேன், எம்.ஆர்.ஐ போன்ற வசதிகளைக் கொண்டுள்ளது.

மேலும், **சிதம்பரம் அரசு காமராசர் மருத்துவமனை** தற்போது இந்த மருத்துவக் கல்லூரியுடன் இணைக்கப்பட்டுள்ளது

## பாடப் பிரிவுகள்
இளங்கலைப் பாடப்பிரிவுகள்:
* M.B.B.S. மருத்துவம் மற்றும் அறுவை சிகிச்சை
* B.P.T. பிசியோதெரபி

முதுகலைப் பாடப்பிரிவுகள்:
* எம்.டி. மயக்க மருந்தியல் 
* எம்.டி. உடற்கூறியல்
* எம்.டி. உயிரி-வேதியியல்
* எம்.டி. சமூக மருத்துவம்
* எம்.டி. தோல்,மேக நோய் மற்றும் லெப்ரசி
* எம்.டி. பொது மருத்துவம்
* எம்.டி. நுண்ணுயிரியல்
* எம்.டி. மகப்பேறியல்
* எம்.டி. குழந்தை நலவியல்
* எம்.டி. நோயியல்
* எம்.டி. மருந்தியல் 
* எம்.டி. உடல் மருத்துவம் & மறுவாழ்வு 
* எம்.டி. உடலியல்
* எம்.டி. ரேடியோ நோய் கண்டறிதல் / கதிர்வீச்சியல் 
* எம்.டி. அவசர மருத்துவம் 
* எம்.எஸ். உடற்கூறியல்
* எம்.எஸ். காது, மூக்கு மற்றும் தொண்டை
* எம்.எஸ். பொது அறுவை சிகிச்சை
* எம்.எஸ். கண் அறுவை சிகிச்சை 
* எம்.எஸ். எலும்பு மூட்டு அறுவைச் சிகிச்சை 
* எம்.பி.டி. எலும்புமுறிவுகள்
* எம்.பி.டி. நரம்பியல் 
* எம்.பி.டி. கார்டியோ சுவாசம்
* எம்.பி.டி. பாடியட்ரிக்ஸ்
* எம்.பி.டி. விளையாட்டு

பட்டய மேற்படிப்புகள்:
மயக்கவியல்,  குழந்தைகள் நலம், தோல் நோய்கள், கண் சிகிச்சை, எலும்பு முறிவு போன்ற பிரிவுகளில் பட்டயப் படிப்புகள் வழங்குகிறது.

## மேற்கோள்கள்


பகுப்பு:தமிழ்நாட்டு மருத்துவக் கல்லூரிகள்
பகுப்பு:கடலூர் மாவட்ட பல்கலைக்கழகங்களும் கல்லூரிகளும்
உளூர், மேற்கு

** இந்தியா,தமிழ்நாடு,  தஞ்சாவூர் மாவட்டத்தில் ஒரத்தநாடு தாலுக்காவில் உளூர் (மேற்கு) என்ற கிராமம் உள்ளது.  **

## விளக்கப்படங்கள்
உளூரில் (மேற்கு) 2001- மக்கள் தொகை கணக்கெடுப்பின்படி, மொத்த மக்கள் தொகை- 4209 ஆண்கள்- 2059  , மற்றும் பெண்கள்- 2150 ,  பாலின விகிதம்- 1044. கல்வியறிவு விகிதம்  68.5 ஆக உள்ளது.

## குறிப்புகள்
* 
பகுப்பு:தஞ்சாவூர் மாவட்டத்திலுள்ள கிராமங்கள்
சலீம் அலி ஏரி

**சலிம் அலி ஏரி** (*Salim Ali Lake, [[மராத்திய மொழி|மராத்தி]]:पक्षीमित्र सलीम आली सरोवर*) என்பது, இந்திய தில்லி நுழைவாயிலின் அருகில் மற்றும், அவுரங்காபாத், இமாயத் பாக்கிற்கு எதிரில் அமைந்துள்ள ஏரி ஆகும். இது நகரின் வடக்கு பகுதியில் அமைந்துள்ளது. இந்த ஏரி முகலாயர் காலத்தில் கிசிரி தலாப் எனப்பட்டது. மேலும் உலகப்புகழ் பெற்ற இந்திய பறவையியல் வல்லுநரும், மற்றும் இயற்கையியல் அறிஞரருமான சலீம் அலி என்பவர் பெயரால் அழைக்கப்படும் இந்த ஏரி, அப்பிரதேச அவுரங்காபாத் ஆணையாளர் பிரிவின் அலுவலகம் அருகில் அமைந்துள்ளது குறிப்பிடத்தக்கது.

இந்த ஏரியினை அவுரங்கசீப் தனது அரண்மனையின் எதிர்புறம் அமைக்குமாறு கட்டளையிட்டார். இந்த மறுசீரமைக்கப்பட்ட பகுதிதான் பிற்காலத்தில் முகலாயர் தோட்டமாகவும் அழைக்கப்பட்டது (தற்போது இமாயத் பாக் என வழங்கப்படுகிறது).

## முகலாய காலம்
அவுரங்கசீப்பின் காலத்தில், ஒரு பெரிய சதுப்பு நிலம் இருந்தது அது பேகும்புரா மற்றும் மக்பரா பகுதியின் வடக்கு பகுதி வரை நீட்டிக்கப்பட்டது. தற்போது உள்ள சலிம் அலி ஏரி. இது சுகாதாரமான நிலையில் இல்லை ஆசீப்பின் அவைகளில் ஒன்றாகவும் இருந்தது. தற்போது டெல்லி நீதிமன்றம் அமைந்துள்ள இடம் போக மீதமுள்ள இடம் தில்லி வாயிலுக்கு அப்பால் உள்ள பல வகையான மரங்கள், பழங்கள் கொண்ட கிஹிசிரி தலாய் ஆகும்.

alt=அவுரங்கசீப்|thumb|அவுரங்கசீப்
மற்ற சிறிய தொட்டி கன்வல் அல்லது லோட்டி தலாவ் (கிலா-இ-ஆர்க் மற்றும் பேகம்பூராவிற்கு இடையிலான இன்றைய ஆம் காஸ் மைதானத்திற்கு அருகே) அமைந்துள்ளது. ஒரு வசந்தகாலத்தில் அவுரங்கசீப்பின் அரண்மனை மற்றும் மெக்கா நுழைவாயில் வெள்ளம் அடைந்ததிலிருந்து நகரத்தை காப்பாற்றுவதற்காக இசைக்குழு அழிக்கப்பட்டது.
 
## தற்போதைய காலம்
*சலிம் அலி தலாப்* தற்போது ஒரு பறவைகள் சரணாலயமாக அறியப்படுகிறது. இதனை சுற்றியுள்ள ஏரியின் அமைப்பு புலம் பெயர்ந்து முட்டைகள் இட்டு இனப்பெருக்கம் செய்ய வரும் பல வகையான் பறவைகளைக் காண ஏதுவாக அமைந்துள்ளது. அங்குள்ள தோட்டத்தை தற்போது அவுரங்காபாத் நகராட்சி நிர்வாகம் பராமரித்து வருகிறது.பனி மற்றும் மழைக்காலங்களில் ஏரியில் நீர் நிரம்பி காணப்படும் காலங்களில் படகுசவாரிகளும் அனுமதிக்கப்படுகின்றது.
 
## பல்லுயிர்
சலிம் அலி ஏரி மற்றும் அதன் சுற்றுப்புறமானது அரிதான மற்றும் வளமான *பல்லுயிர் வனப்பகுதி* ஆகும். இதில் 16 மர வகைகளும், 11 புதர் வகைகளும், 8 ஏறுமுண்டுகளும், 32 புல்வெளிகு தாவர மூலிகைகளும், 10 வகை பாசிகள், 12 நீர்வாழ் மூலிகைகள், 16 நீர்வாழ் பூச்சிகள், மொல்லுக்களும் ஒன்பது வகை மீன், 15 வகை ஊர்வன, ஏழு வகை பாலூட்டிகள் மற்றும்  102 வகையான பூச்சிகள் உள்ளன. நகரில் உள்ள சுற்றுச்சூழல் ஆர்வலர்கள் மற்றும் பறவை நிபுணர்கள் மேற்கொண்ட முயற்சியால் வரலாற்று முக்கியத்துவம் வாய்ந்த இந்த ஏரியை பொது மக்களின் பார்வைக்கு தடைவிதித்து இதனை  ஒரு பாதுகாக்கப்பட்ட பல்லுயிர் வனப்பகுதியாக அறிவிக்கப்பட்டு பாதுகாக்கப்படுகிறது.

## மேற்கோள்கள்

பகுப்பு:துப்புரவு முடிந்த காஞ்சிபுரம் மாவட்ட ஆசிரியர்கள் தொடங்கிய கட்டுரைகள்
பகுப்பு:மகாராட்டிராவின் ஏரிகள்
பகுப்பு:இந்திய ஏரிகள்
அக்வாபோனிக்ஸ்

thumb|250x250px|ஒரு சிறிய அளவு அக்வாபோனிக்ஸ் அமைப்பு. இது மீன்வளர்ப்பு, நீர்வளவியல் வேளாண்மை ஆகியவற்றின் சேர்க்கையாகும்.
**அக்வாபோனிக்ஸ்** (Aquaponics) () என்பது வழக்கமான மீன் வளர்ப்பு மற்றும் நீரியல் தாவர வளர்ப்பு ஆகியவற்றின் ஒருங்கிணைந்த ஒரு வடிவமாகும். இதில் நீர்வாழ் விலங்குகளான ( மீன், நத்தை, நண்டு, இறால் போன்றவை )  வளர்ப்பதுடன் நீரியல் வளர்ப்பில்  பயிர்களை வளர்த்தல் ஆகிய  ஒன்றிய வாழ்வு என்ற சூழலைக் கொண்டதாக உள்ளது. பொதுவாக மீனின் எஞ்சிய உணவும் மீனின் கழிவுகளிலிருந்து உண்டாகும் அளவுக்கு அதிகமான புரத சத்துக்களால் நீர் நஞ்சாவது  என்பது மீன் வளர்ப்பின் முக்கியப் பிரச்சினை. அதேபோல நீரியல் வளர்ப்பின் பிரச்சினை என்பது வேளாவேளைக்கு உரமிட வேண்டும் என்பதாகும். இந்த இரண்டு முறையையும் இணைப்பதன் மூலம், மீனின் கழிவு செடிக்கு உரமாகிறது, சுத்தமான நீரும் மீனுக்குக் கிடைக்கிறது. நீரில் உள்ள நுண்ணுயிரிகள், மீனின் கழிவை அம்மோனியாவாகவும், பின் அந்த அம்மோனியாவை நைட்ரேட்டாகவும் மாற்றுகின்றன. நைட்ரேட்ஸ் என்பது நைட்ரஜனின் வடிவம் ஆகும். அதைத் தாவரங்கள் ஊட்டமாக பெற்று, தமது வளர்ச்சிக்கு அதைப் பயன்படுத்துகின்றன. இவ்வாறாக அக்வாபோனிக்ஸ் முறையில் ஒன்றின் குறை மற்றதற்கு நன்மையாக மாறுகிறது.
## அமைப்பு
அக்வாபோனிக்ஸ் அமைப்பில், நீர்வாழ் விலங்குகளான மீன் போன்றவை வளரும் தொட்டியும், நீரியல் வளர்ப்பு செடிகள் வளரும் தட்டுகளும் ஒன்றன் மேல் ஒன்றாக இருக்கும். இதில் நீரானது இடைவேளியின்றிச் சுழற்சி முறையில் மீன் தொட்டியின் மேல் இருக்கும் செடி வளரும் தட்டுக்குச் சென்று, பின் அங்கு இயற்கை முறையில் சுத்தகரிக்கப்பட்டுப் பின் மீண்டும் மீன் தொட்டிக்கு வரும்வகையில் அமைக்கப்பட்டுள்ளது. அக்வாபோனிக்ஸ் முறையிலான நீரியல் வளர்ப்பில் செடி வளர்க்க மண்ணில் செடி வளர்ப்பதற்குத் தேவைப்படும் நீரில் பத்தில் ஒரு பங்கே போதுமானது. மேலும் களையெடுப்பு, உரமிடல் ஆகிய வேலைகளும் கிடையாது. இது தவிரச் சுற்றுச்சுசூழல் மாசுபடுவதையும் இது வெகுவாகத் தடுக்கின்றது. எல்லாவிதமான தாவரங்களையும் வளர்க்க முடிந்தாலும், இந்த முறையில் முட்டைக்கோஸ், கீரை, தக்காளி, மணி மிளகு, ஓக்ரா போன்றவை வேகமாக வளரும்.
## மேற்கோள்கள்

பகுப்பு:வேளாண்மை
பள்ளியூர்

**இந்தியா,தமிழ்நாடு - தஞ்சாவூர் மாவட்டத்தில்   பாபநாசம் தாலுகாவில் , பள்ளியூர் என்ற கிராமம் உள்ளது.  **.

## விளக்கப்படங்கள்
பள்ளியூரில் 2001-ல் மக்கள் தொகை கணக்கெடுப்பின்,  மொத்த மக்கள் தொகை- 2000, ஆண்கள்- 996   மற்றும் பெண்கள்- 1004 . பாலின விகிதம்  1008 உள்ளது. கல்வியறிவு விகிதம்  66.02.

## குறிப்புகள்
* 
பகுப்பு:தஞ்சாவூர் மாவட்டத்திலுள்ள கிராமங்கள்
ஊசிமடற் பனை

** ஊசிமடற் பனை** ***(Raphia ruffia)*** அல்லது **இராப்பியா பாரினிபெரா**  ***Raphia farinifera***  என்பது வெப்பமண்டல ஆப்பிரிக்கப் பனைமர வகையாகும். இது  ஈரமான தரைக்காடுகளிலும் சதுப்புநிலப் பகுதிகளிலும் மாந்த வாழ்விடப் பகுதிகளிலும் ஆற்றுநீர்ப் படுகைளிலும் வாழ்கிறது. இது கடல் மட்டத்தில் இருந்து 50 மீ முதல் 1000 மீ உயரம் வரை நிலவுகிறது.

## வகைபாடு
*தாவரவியல் பெயர்   	:	* இராப்பியா  உரூப்பியா* **Raphia ruffia** 
*குடும்பம்			:பாமேசீயே **Palmaceae**
*வேறு பெயர்		:**ஊசிமடற் பனை** **Raffia Palm**

## இலை அமைவு
	இது மிகச்சிறிய மரம், ஆனால் மிகவும் பிரமாண்டமான இலையைக் கொண்டுள்ளது. இது இறகு வடிவ கூட்டிலைகளை கொண்டுள்ளது. இதனுடைய இலை 65 அழ (20மீ) நீளம் கொண்டுள்ளது. ஒவ்வொரு தனி இலையும் 2 முதல் 5 அடி நீளம் உள்ளது. இந்த இலைகள் 80 முதல் 100 வரை இருக்கும். இலைக்காம்பு 13 அடி நீளம் உள்ளது. இலையின் அடிப்பகுதியில் வெள்ளைப்பொடி போன்று இருக்கும். பூங்கொத்து 16 அடி நீளத்திற்கு இருக்கும்.

## காணப்படும் பகுதி
இம்மரம் ஆப்பிரிக்காவிலும் மடக்காசுக்கர் ஆகிய நாடுகளில் வளர்கிறது.

## பொருளாதாரப்  பயன்கள்
இதனுடைய நாரிலிருந்து  ஊரக மக்கள் துணி நெய்கிறார்கள். மேலும் இதன் இலைகளில் பாய், கூடை, தொப்பி ஆகியவை செய்கின்றனர்.

## காட்சிமேடை

## மேற்கோள்கள்

## உசாத்துணை
*பெரியதும் சிறியதும்* ஆசிரியர் ஏற்காடு:இளங்கோ வெளியீடு:அறிவியல் வெளியீடு

https://commons.wikimedia.org/wiki/Category:Raphia
https://www.itis.gov/servlet/SingleRpt/SingleRpt?search_topic=TSN&search_value=500818#null

## வெளி இணைப்புகள்
*Gallery of ''Raphia farinifera''
*Flora of Mozambique
*Flora of Zambia

பகுப்பு:துப்புரவு முடிந்த விழுப்புரம் மாவட்ட ஆசிரியர்கள் தொடங்கிய கட்டுரைகள்
பகுப்பு:பனை
பகுப்பு:தமிழக ஆசிரியர்கள் தொடங்கிய தாவரவியல் கட்டுரைகள்
பென்டாஎரித்ரிட்டோல் டெட்ராநைட்ரேட்

**பென்டாஎரித்ரிட்டோல் டெட்ராநைட்ரேட்** (Pentaerythritol tetranitrate) சுருக்கமாக (**PETN**),  **பெண்ட்**, **பெந்தா**, **டிஇஎன்**, **கொர்பெண்ட்**, **பென்தரைட்** என்றும் (அல்லது அரிதாக, ஜேர்மனியில் முதன்மையாக  **nitropenta**), எனப்படுவது ஒரு வேதிப்பொருளாகும். இது நைட்ரோகிளைசெரின், நைட்ரோசெல்லுலோஸ் குடும்பத்தை சேர்ந்தது, மேலும் இது நைட்ரோகிளிசரினுடன் அமைப்பு ரீதியாக மிகவும் ஒத்ததாக உள்ளது.  பெண்டா என்பது ஐந்து கரிம அணுக்களை குறிக்கிறது.

இது மிகவும் சக்தி வாய்ந்த வெடிபொருட்களில் ஒன்றாக அறியப்படுகிறது. இதை பிளாஸ்டிக்ஸுடன் கலக்கும் போது, வெடிக்கும்.

இது இரத்தநாள விரிவூக்கி மருந்தாகவும் பயன்படுத்தப்படுகிறது, மேலும் மார்பு நெரிப்பு போன்ற இதய நோய்களுக்கு சிகிச்சையளிக்கவும் பயன்படுத்தப்படுகிறது.

## வரலாறு
ஜெர்மனி வெடிபொருள் உற்பத்தி நிறுவனமான ரெயின்ஸ்-வெஸ்ட்ஃபிலிஸ் ஸ்ப்ரங்க்ஸ்டாப் ஏ.ஜி என்ற நிறுவனத்தால் இந்த வெடிபொருள் முதல்முதலில் 1894 இல் தயாரிக்கப்பட்டது. இதன் உற்பத்தி 1912 இல் தொடங்கி, ஜேர்மன் அரசாங்கத்திடம் காப்புரிமையும் பெறப்பட்டது. முதல் உலகப் போரில் ஜெர்மன் இராணுவத்தால் PETN பயன்படுத்தப்பட்டது. 
## பயன்பாடு
முதல் உலகப் போருக்கு பிறகு இந்த வெடிபொருள் வணிக ரீதியில் அறிமுகம் செய்யப்பட்டது. இது ஆபத்தான வெடிபொருளாக இருப்பதால் இதன் விற்பனைக்கு பல்வேறு நாடுகள் மிகுந்த கட்டுப்பாடுகளை விதித்துள்ளன. எனினும் கள்ளச் சந்தையில் இது விற்கப்படுகிறது. படைத்துறை மற்றும் சுரங்கத் தொழிலில் பிஇடிஎன் சட்டப்பூர்வமாக பயன்படுத்தப்படுகிறது. இதை எக்ஸ்ரே மற்றும் பிற பாரம்பரிய உபகரணங்களால் கண்டறிவது கடினம் என்பதால். பாதுகாப்பு சோதனைகளை கடந்து விடுவது எளிது என்பதால், தீவிரவாதிகள் இதைப் பயன்படுத்துகின்றனர். 2011 இல் தில்லி உயர் நீதிமன்றத்தில் 17 பேரை பலிகொண்ட குண்டுவெடிப்பு சம்பவத்தில் பிஇடிஎன் பயன்படுத்தப்பட்டதாக நம்பப்படுகிறது.

## மேற்கோள்கள்

பகுப்பு:வெடிக்கும் வேதிப்பொருட்கள்
சோளகம்பட்டி

**சோளகம்பட்டி** (*Sholagampatti*) என்பது இந்தியாவின், தமிழ்நாடு மாநிலம், தஞ்சாவூர் மாவட்டத்தில், தஞ்சாவூர் தாலுக்காவிற்கு உட்பட்ட ஒரு கிராமம் ஆகும்.

## மக்கட் தொகை
சோளகம்பட்டியில் 2001 ஆம் ஆண்டு மக்கள் தொகை கணக்கெடுப்பின்படி, மொத்த மக்கள் தொகை 1494 ஆகும். இதில் ஆண்கள் 730 பேரும் பெண்கள் 764 பேரும் உள்ளனர். பாலின விகிதம் 1047 மற்றும் கல்வியறிவு விகிதம் 70.86 ஆக உள்ளது.

## மேற்கோள்கள்

பகுப்பு:தஞ்சாவூர் மாவட்டத்திலுள்ள கிராமங்கள்
ஈ. பி. ஜெயராஜன்

**இ.பி. ஜெயராஜன்** என்பவர் இந்தியாவின் கேரள மாநிலத்தைச் சேர்ந்த ஒரு அரசியல்வாதி ஆவார். இவர் கேரளாவின் தொழில் மற்றும் விளையாட்டுத்துறை அமைச்சராக பினராயி விஜயன் அமைச்சரவையில் இருந்தார். இவர் கண்ணூர் மாவட்டம், மட்டனூர் சட்டமன்றத் தொகுதியில் இருந்து கேரள சட்டசபைக்குத் தேர்ந்தெடுக்கப்பட்டார். இவர் இந்திய பொதுவுடமைக் கட்சி (மார்க்சிஸ்ட்) உறுப்பினர் ஆவார். இவர் மின்னணு பொறியியலில் பட்டயப்படிப்பு படித்தவர்.

## அரசியல் வாழ்க்கை
இவர் இந்திய ஜனநாயக வாலிபர் சங்கத்தின் முதல் அகில இந்தியத் தலைவர் ஆவார். மேலும்  கட்சியில் இதழான தேசாபிமானி பத்திரிகையின் பொது மேலாளர் ஆவார். தற்போது இவர் கேரள கர்ஷாகா சங்கம் மற்றும் இந்திய கம்யூனிஸ்ட் கட்சி (மார்க்சிஸ்ட்) மையக் குழுவின் உறுப்பினராக உள்ளார்.

1991 முதல் 1996 மற்றும் 2011 வரை இவர் சட்டமன்ற உறுப்பினராக இருந்தார். 2016 ஆம் ஆண்டு மே மாதம் 25 ஆம் தேதி, பினராயி விஜயன் தலைமையிலான புதிய அமைச்சரவையில் தொழில் மற்றும் விளையாட்டுத்துறை அமைச்சராக பதவி ஏற்றார். 
தனது குடும்ப உறுப்பினர்களை மாநிலத்தின் பொதுத்துறை நிறுவனங்களின் தலைவராக நியமித்துள்ளதாக குற்றச்சாட்டுக்கள் எழுந்ததைத் தொடர்ந்து 2016 ஆம் ஆண்டு அக்டோபர் 14 ஆம் நாள் அமைச்சர் பதவியை ஜெயராஜன் ராஜினாமா செய்தார்.

## சர்ச்சை
2016 சூன் 4 அன்று, ஜெயராஜன் ஒரு தொலைக்காட்சி செய்தி அலைவரிசைக்கு செவ்வியளித்தபோது, அதில் அவர் மறைந்த அமெரிக்க குத்துச்சண்டை வீரரான முகமது அலிக்கு மரியாதை செலுத்தி, அவரை "கேரளாவின் பெருமை என்றும், ஒலிம்பிக்கில் மாநிலத்திற்கு தங்க பதக்கம் வென்றவர் " என்று கூறியது சமூக ஊடகங்களில்  பிரபலமாக பரவியது.

## குறிப்புகள்

## வெளி இணைப்புகள்
* E.P. Jayarajan MLA 

பகுப்பு:1950 பிறப்புகள்
பகுப்பு:வாழும் மக்கள்
பகுப்பு:துப்புரவு முடிந்த வேலூர் மாவட்ட ஆசிரியர்கள் தொடங்கிய கட்டுரைகள்
பகுப்பு:கண்ணூர் மாவட்ட மக்கள்
பகுப்பு:கேரள அரசியல்வாதிகள்
பகுப்பு:கேரள சட்டமன்ற உறுப்பினர்கள்
மாதவபுரம்

**மாதவபுரம்** என்பது ஒரு சிறிய கிராமம் ஆகும்.  இந்தக்கிராமம் தமிழ்நாட்டின், தஞ்சாவூர் மாவட்டம், கும்பகோணம் தாலுக்காவில் அமைந்துள்ளது. 

## விளக்கப்படங்கள்
மாதவபுரத்தில் 2001-ல் மக்கள் தொகை கணக்கெடுப்பின்படி,  மொத்த மக்கள் தொகை- 138 ஆண்கள்-67 மற்றும் பெண்கள்- 71 உள்ளனர்.. எழுத்தறிவு விகிதம் 83% ஆக இருந்தது.

## குறிப்புகள்
* 
பகுப்பு:தஞ்சாவூர் மாவட்டத்திலுள்ள கிராமங்கள்
தளவாய்பாளையம்

இந்தியா, தமிழ்நாடு, தஞ்சாவூர் மாவட்டத்தில் பாபநாசம் தாலுகாவில் உள்ள கிராமம் தளவாய்பாளையம் ஆகும்.

## விளக்கப்படங்கள்
தளவாய்பாளையத்தில் 2001-ல் மக்கள் தொகை கணக்கெடுப்பின்படி,  மொத்த மக்கள் தொகை 981.ஆண்கள்-  477 ,  மற்றும் பெண்கள்- 504 . பாலின விகிதம்  1057 இருந்தது. கல்வியறிவு விகிதம்  66.39 ஆக உள்ளது.

## சிறப்புகள்
விவசாயம் இவர்களின் குல தொழில் ஆகும்.இந்தக் கிராமம் முழுவதும் ஒரே சமுதாயம் கள்ளர் சமுதாயம். இராஜ இராஜ சோழன் ஆட்சி காலத்தில் தஞ்சாவூர் ஒன்பது வளநாடுகளாக பிரிக்கப்பட்டது.அதில் இராஜேந்திரன் சிங்கவளநாடு ஒன்று. இராஜேந்திரன் சிங்கன் என்பது இராஜ இராஜ சோழனின் சிறப்பு பெயர்களில் ஒன்று.இந்த சிங்க வளநாடு நான்கு கிராமங்களை உள்ளடக்கியது.அதில் தளவாய்பாலையம் ஒன்று.இங்கு மாசி மகம், சித்திரா பௌர்ணமி, பங்குனி உத்திரம் இம்மூன்று விழாக்கள் சிறப்பு மிக்கவை.சிங்கவளநாடு முழுவதும் சேர்ந்து நாட்டு திருவிழா நடத்துவார்கள் .எட்டு நாட்கள் நடைபெறும் திருவிழா மிகவும் சிறப்பு வாய்ந்தது.
* 

பகுப்பு:தஞ்சாவூர் மாவட்டத்திலுள்ள கிராமங்கள்
ஜாபர் ஆலம்

**ஜாபர் ஆலம்** (*Zafar Alam*) என்பவர் சமாஜ்வாதி கட்சியைச் சேர்ந்த இந்திய அரசியல்வாதி ஆவார். அலிகார் தொகுதியிலிருந்து 2012 உத்தரப்பிரதேச சட்டசபைத் தேர்தலைத் தொடர்ந்து அவர் சட்டமன்ற உறுப்பினராகப் பணியாற்றினார்.

பாரதீய ஜனதா கட்சியின் சஞ்சீத் ராஜாவிடம் 2017 உத்தரப்பிரதேச சட்டமன்றத் தேர்தலில் அவர் தனது இடத்தை இழந்தார்.

## குறிப்புகள்

பகுப்பு:1944 பிறப்புகள்
பகுப்பு:வாழும் மக்கள்
பகுப்பு:துப்புரவு முடிந்த வேலூர் மாவட்ட ஆசிரியர்கள் தொடங்கிய கட்டுரைகள்
அலிகார் சட்டமன்றத் தொகுதி

**அலிகார் சட்டமன்றத் தொகுதி** (*Aligarh Assembly constituency*) என்பது இந்தியாவில் உத்திரப் பிரதேச மாநிலத்தின் அலிகார் மாவட்டத்தில் உள்ள ஒரு சட்டமன்ற தொகுதியாகும். 2017 சட்டமன்றத் தேர்தலில் வாக்காளர் சரிபார்க்கும் காகித தணிக்கை சோதனை வசதியுடன் கூடிய வாக்குப்பதிவு இயந்திரத்தில் சட்டமன்ற தேர்தல் நடைபெற்ற தொகுதிகளில் இதுவும் ஒன்று.

## சட்டமன்ற உறுப்பினர்கள்

### 2022

## மேற்கோள்கள்

பகுப்பு:அலிகர் மாவட்டம்
பகுப்பு:உத்தரப் பிரதேச சட்டமன்றத் தொகுதிகள்
பகுப்பு:துப்புரவு முடிந்த வேலூர் மாவட்ட ஆசிரியர்கள் தொடங்கிய கட்டுரைகள்
இனாம் அசூர்

இந்தியா, தமிழ்நாடு, தஞ்சாவூர் மாவட்டத்தில் கும்பகோணம்   தாலுகாவில் இனாம் அசூர் என்ற கிராமம் உள்ளது.

## விளக்கப்படங்கள்
இனாம் அசூரில் 2001-ல் மக்கள் தொகை கணக்கெடுப்பின்படி, மொத்த மக்கள் தொகை-519 ஆண்கள்- 248 மற்றும் பெண்கள்- 271 . பாலின விகிதம்  1093  உள்ளது. கல்வியறிவு விகிதம்  78.51 ஆக இருந்தது.

## குறிப்புகள்
* 
பகுப்பு:தஞ்சாவூர் மாவட்டத்திலுள்ள கிராமங்கள்
ஜகன் பிரசாத் கார்க்

**ஜகன் பிரசாத் கார்க்**(*Jagan Prasad Garg*) ஒரு இந்திய அரசியல்வாதியாவார். இவர் உத்தரப் பிரதேச மாநிலத்தின் 13, 14, 15 மற்றும் 16 ஆவது சட்டசபையில் பாரதி ஜனதா கட்சியின் உறுப்பினராக உள்ளார். இவர் ஆக்ரா கிழக்குத் தொகுதியில் பிரதிநிதித்துவப்படுத்தினார்.

## ஆரம்ப வாழ்க்கை மற்றும் கல்வி
ஜகன் பிரசாத் கார்க் இந்தியாவின் ஆக்ராவில் 1952 இல் பிறந்த சரந்தியில் பிறந்தார். ஆக்ரா கல்லூரியில் இளங்கலைப் பட்டப்படிப்பை நிறைவு செய்தார். அரசியலில் சேருவதற்கு முன், ஒரு தொழில் முனைவோராக இருந்தார்.

## அரசியல் வாழ்க்கை
1998 ல் நடைபெற்ற இடைத்தேர்தலில் தொகுதியில் அறிமுகமாகாத ஜகன் பிரசாத் கார்க் முதல் முறையாக சட்டமன்ற உறுப்பினராகத் தேர்ந்தெடுக்கப்பட்டா. பின்னர் ஆக்ரா கிழக்குச் சட்டமன்ற தொகுதியிலிருந்து போட்டியிட்டார். தற்போது பாரதிய ஜனதா கட்சி சார்பில் ஆக்ரா தொகுதியை பிரதிநிதித்துவப்படுத்துகிறார்.

## சர்ச்சை
26 அக்டோபர் 2017 அன்று, சிவன் கோயிலை இடித்துவிட்டு தாஜ்மஹால் கட்டப்பட்டதாக தான் நம்புவதாக செய்தியாளர்களிடம் கார்க் கூறியது சர்ச்சையை ஏற்படுத்தியது.

## பதவி

## மேலும் காண்க

* ஆக்ரா வடக்கு
* உத்தரப் பிரதேச சட்டமன்றம்
* இந்திய அரசியல்
* பாரதிய ஜனதா கட்சி

## குறிப்புகள்

பகுப்பு:1952 பிறப்புகள்
பகுப்பு:வாழும் மக்கள்
பகுப்பு:உத்தரப் பிரதேச அரசியல்வாதிகள்
பகுப்பு:துப்புரவு முடிந்த வேலூர் மாவட்ட ஆசிரியர்கள் தொடங்கிய கட்டுரைகள்
மருத்துவக்குடி

** இந்தியா,தமிழ்நாடு,தஞ்சாவூர் மாவட்டத்தில் பாபநாசம் தாலுக்காவில் மருத்துவக்குடி என்ற கிராமம் உள்ளது.  **

## விளக்கப்படங்கள்
மருத்துவக்குடியில் 2001- மக்கள் தொகை கணக்கெடுப்பின்படி, ஒரு மொத்த மக்கள் தொகை- 796, ஆண்கள்- 389  மற்றும்  பெண்கள்-407 உள்ளனர். பாலின விகிதம்  1046. கல்வியறிவு விகிதம்  65.86 ஆக உள்ளது.

## குறிப்புகள்
* 
பகுப்பு:தஞ்சாவூர் மாவட்டத்திலுள்ள கிராமங்கள்
கொடியளம்

**கொடியளம்** என்பது தமிழ்நாட்டின், தஞ்சாவூர் மாவட்டம் ஒரத்தநாடு வட்டத்தில் உள்ள ஒரு கிராமம் ஆகும்.

## விளக்கம்
கொடியளத்தில்  2001 ஆண்டு மக்கள் தொகை கணக்கெடுப்பின்படி, மொத்த மக்கள் தொகை 567 ஆகும். இதில் ஆண்கள்- 280,  பெண்கள்-287 ஆவர். பாலின விகிதம்  1025 ஆக உள்ளது. கல்வியறிவு விகிதம்  78.13.

## குறிப்புகள்
* 
பகுப்பு:தஞ்சாவூர் மாவட்டத்திலுள்ள கிராமங்கள்
டி. வி. ராஜேஷ்

**டி. வி. இராஜேசு** (*T. V. Rajesh*, பிறப்பு: 11 சனவரி 1974) கேரள மாநிலத்தைச் சார்ந்த இந்திய அரசியல்வாதியும் கேரள சட்டமன்ற உறுப்பினரும் ஆவார். அவர் கேரளாவின் கல்லுயாசேரி சட்டமன்றத் தொகுதியின் பிரதிநிதியாகவும், இந்தியப் பொதுவுடைமைக் கட்சியின் (மார்க்சிஸ்ட்) கட்சியிலும் உறுப்பினராகவும் உள்ளார். இராஜேசு இந்திய ஜனநாயக வாலிபர் சங்க கேரள மாநிலக் குழுவின் தலைவராகவும், இந்தியப் பொதுவுடைமைக் கட்சியின் (மார்க்சிஸ்ட்) மாநிலக் குழு உறுப்பினராகவும் உள்ளார்.

## ஆரம்ப வாழ்க்கை
டி. வி. இராஜேசு, குலபுரம், சண்டிகட்டி மற்றும் மாதவியின் மகனாக கண்ணூரில் பிறந்தார். அவர் செரத்தியாம் உயர்நிலைப் பள்ளியில் படிப்பை முடித்தார். அதன் பிறகு கண்ணூர் பையனூர் கல்லூரியில் இருந்து பட்ட அறிமுக வகுப்பு மற்றும் அரசியல் அறிவியலில் இளங்கலை பட்டப்படிப்பை முடித்தார். அவர் அரசு சட்டக்கல்லூரி, திருவனந்தபுரத்தில் சட்டத்தில் முதுகலைப் பட்டப்படிப்பை முடித்தார்.

## அரசியல் வாழ்க்கை
டி. வி. இராஜேசு இந்தியாவின் மாணவர் சம்மேளனத்தின் (SFI) செயலாளராக அரசியலில் நுழைந்தார். பின்னர் அவர் இந்தியாவின் ஜனநாயக இளைஞர் கூட்டமைப்பில் நுழைந்தார்.  பல்வேறு வேலைநிறுத்தங்கள் மற்றும் இயக்கங்களில் தீவிரமாகப் பங்கு பெற்றார். அவர் இந்திய ஜனநாயக வாலிபர் சங்கத்தின் கேரள மாநிலக் குழுவின் தலைவர் ஆவார். அவருடைய அரசியல் செயற்பாடு, உயர்நிலைப் பள்ளி மாணவராக இருந்த நாட்களிலிருந்தே மாணவர் போராட்டங்களை நடத்துவதற்கு வழிவகுத்தது. கேரளாவில் ஐக்கிய ஜனநாயக முன்னணி அரசாங்கங்களுக்கு எதிராகப் பல போராட்டங்களின் ஒரு பகுதியாக இவர் இருந்துள்ளார். கடந்த காலங்களில் இவரது போராட்டங்கள் மிருகத்தனமாக அடக்குமுறைக்கு உட்படுத்தப்பட்டார். இந்த அடுக்குமுறையின் காரணமாக 87 நாட்கள் இவர் சிறையிலிருந்தார்.

2002-ஆம் ஆண்டில் இந்திய மாணவர் சம்மேளனத்தின் மாநில செயலாளராகவும், 2003-ஆம் ஆண்டில் தேசிய இணைச் செயலாளராகவும் தேர்ந்தெடுக்கப்பட்டார். மே மாதம் இவர் கல்லுயாசேரி தொகுதியில் இருந்து கேரள சட்டசபை உறுப்பினராகத் தேர்ந்தெடுக்கப்பட்டார். இவர் கிட்டத்தட்ட 30000 வாக்குகள் வித்தியாசத்தில் வெற்றி பெற்றார். 2012-ஆம் ஆண்டில் கேரள மாநில மாநாட்டில், இவர் கட்சியின் மாநிலக் குழுவின் உறுப்பினராகத் தேர்ந்தெடுக்கப்பட்டார்.

## 2011 கல்லுயாசேரி தேர்தல் முடிவுகள்
கல்லுயாசேரி சட்டமன்றத் தொகுதியில் 2011 சட்டமன்றத் தேர்தலின் போது இருந்த பதிவு செய்யப்பட்ட வாக்காளர்கள் எண்ணிக்கை  1,57,384 ஆக இருந்தது.

## 2016 கல்லுயாசேரி தேர்தல் முடிவுகள்
கல்லுயாசேரி சட்டமன்றத் தொகுதியில் 2016 சட்டமன்றத் தேர்தலின் போது இருந்த பதிவு செய்யப்பட்ட வாக்காளர்கள் எண்ணிக்கை  1,77,121 ஆக இருந்தது.

## மேற்கோள்கள்

பகுப்பு:1974 பிறப்புகள்
பகுப்பு:பதின்மூன்றாவது கேரளச் சட்டமன்ற உறுப்பினர்கள்
பகுப்பு:வாழும் மக்கள்
பகுப்பு:கேரள சட்டமன்ற உறுப்பினர்கள்
கம்புள் கோழி

**கம்புள் கோழி**, **சம்புக்கோழி**  அல்லது **வெண்மார்புக் கானாங்கோழி** (*white-breasted waterhen*, *Amaurornis phoenicurus*) என்பது நீர்க்கோழி இனப்பறவை ஆகும். இப்பறவை இந்தியத் துணைக்கண்டத்திலும், தெற்காசியா முழுக்கப் பரவலாகவும் காணப்படுகிறது. இப்பறவையின் உடல் சாம்பல் நிறத்தில் இருக்கும். ஆனால் முகமும், நெஞ்சும் வெண்மையாக இருக்கும். இப்பறவைகள் சதுப்பு நிலங்களில் கோரைகளை ஒட்டி குளம், குட்டைகளில் காணப்படும். இவை மற்ற நீர்க்கோழிகளை விட சற்றே துணிச்சலானவை. திறந்த சதுப்பு நிலங்களில் அல்லது பரபரப்பான சாலைகளுக்கு அருகில் உள்ள வடிகால்களில் வாலை நிமிர்த்துக்கொண்டு மெதுவாக அடியெடுத்து வைப்பதை அடிக்கடி காணலாம். இவை பெரும்பாலும் அமைதியானவை என்றாலும் இனப்பெருக்க காலத்தில், முதல் மழைக்குப் பிறகு, உரத்தக் குரலில் அடிக்கடி மீண்டும் மீண்டும் ஒலி எழுப்பம். 

## வாழ்விடம்
இதன் இனப்பெருக்க வசிப்பிடங்கள் தென்இந்தியா, பிலிப்பீன்சு மற்றும் இந்தோனேசியா ஆகிய நாடுகளிலும்
பாக்கித்தான், மாலைதீவுகள், இந்தியா, வங்காளதேசம், இலங்கை ஆகிய நாடுகளிலிருந்து தெற்காசியா முழுவதும் உள்ளது. இவை சமவெளிப்பகுதிகளில் அதிகம் காணப்படுகின்றன. ஆனால் கேரளாவிலும், நைனிடாலிலும் (1300 மீ) மற்றும் உயரமான மலைகளிலும் (1500 மீ) அறியப்படுகின்றன. இப்பறவைகள் குறுகிய தூரம் மட்டுமே பயணித்து புதிய இடங்களில் குடியேறுகின்றன. ராகடா என்னும் எரிமலைத் தீவில் முதன் முதலில் இப்பறவைகள் குடியேறி புதிய இடங்களைத் தோற்றுவித்தன. இவை பெரும்பாலும் நன்னீர் அருகே காணப்பட்டாலும், நன்னீர்  கிடைக்காத போது உவர்ப்பான நீரிலும் காணப்படுகிறது.

## இயல்பு மற்றும் சூழலியல்

இந்தப் பறவைகள்  நீர்நிலைகளின் விளிம்பில் முக்கியமாக  நிலத்தில் தன் மேய்ச்சல் தேடும் பணியை மேற்கொள்வதால்  பொதுவாகத் தனியாகவோ அல்லது இணையாகவோ காணப்படுகின்றன. குறைந்த நிலத்தினை வளர்ச்சி உள்ள நிலங்களில் சில சமயங்களில் ஏறுகின்ற வழக்கம் உடையது. இதன் வால் நடக்கும் போது மேல்நோக்கி நிற்கும் மற்றும் மெதுவாக குலுங்கும். இவை தங்கள் அலகினால் மண் மற்றும் நீரினை தோண்டி ஆராய்ந்து தனக்கு வேண்டிய உணவினைத் தேடும்.  மேலும் இவை உணவினைப் பார்வையால் தேடி எடுத்துக்கொள்ளும். இவை சில சமயங்களில் ஆழமான நீரில் காட்டுக்கோழி பறவை போல் இரை தேடி உண்ணும்.

## இனப்பெருக்கக்காலம்
இவற்றின் இனப்பெருக்கக் காலம் பெரும்பாலும் சூன் முதல் அக்டோபர் வரை இருக்கும் ஆனால் உள்நாட்டில் மாறுபடும். தரையில் உள்ள சதுப்பு தாழ்நிலத்தில் ஒரு உலர்ந்த இடத்தில் கூடு கட்டும். ஆறு முதல் ஏழு முட்டைகளை அதில் இடும். வளைந்த தன் வாய்ப்பகுதியை வைத்து உணவினை சிறிது சிறிதாக கடிக்கும். முட்டைகள்  19 நாட்களில் குஞ்சு பொரித்து விடும்.  ஆண் நீர்க்கோழி மற்றும் பெண்  நீர்க்கோழி இரண்டும் சேர்ந்து முட்டைகளை அடைகாத்து குஞ்சுகளைப் பராமரிக்கும். எதிரிகளிடம் இருந்து பாதுகாத்துக்கொள்வதற்காக அடிக்கடி குஞ்சுகள் நீரில் மூழ்கி எழும். முழுவளர்ச்சி அடைந்த கோழி, அடைகாக்க ஓர் பறவைக்கூண்டு அமைத்துக்கொண்டு அதில் இளைப்பாறும்.

## மேற்கோள்கள்

பகுப்பு:இந்தியப் பறவைகள்
பகுப்பு:கானாங்கோழி
பகுப்பு:தீவாய்ப்பு கவலை குறைந்த இனங்கள்
பகுப்பு:வங்காளதேசப் பறவைகள்
பகுப்பு:பாக்கித்தானியப் பறவைகள்
பகுப்பு:இலங்கைப் பறவைகள்
பலராம் நதி

**பலராம் நதி** *(Balaram River)* என்பது குசராத் மாநிலத்தின் பனாசுகாண்டா மாவட்டத்தில் பாய்கின்ற ஒரு நதியாகும். தண்டிவாடா அணைக்கு 14 கிலோமீட்டர் முன்பாக பனசு ஆற்றுடன் இது கலக்கிறது. பலராம் நதிக்கரையில் பலராம் அரண்மனை அமைந்துள்ளது . இந்த நதியை சூழ்ந்துள்ள  சுற்றுப்புறம் முழுவதும் பலராம் அம்பாசி வனவிலங்கு சரணாலயம் என்ற பெயரால் அழைக்கப்படுகிறது.

பலராம் கோவிலும் இந்த நதியின் கரையிலே அமைந்துள்ளது.

## மேற்கோள்கள்

பகுப்பு:குசராத்தின் ஆறுகள்
பகுப்பு:பனாஸ்காண்டா மாவட்டம்
சிறிய மகல்லோவே நதியின் மேற்கு கிளை

**சிறிய மகல்லோவே நதியின் மேற்கு கிளை** (*West Branch of the Little Magalloway River*) என்பது ஐக்கிய அமெரிக்காவில் வடக்கு நியூ ஆம்ப்சயர் மற்றும் அமெரிக்காவின் வடமேற்கு மேய்னில் அமைந்துள்ள 8.5 கி.மீ. (5.3 மைல்) நீளம் கொண்ட ஆறு ஆகும். இது மேய்ன் மற்றும் நியூ ஆம்ப்சயரின் ஆண்ட்ரோஸ்கோகின் ஆற்றின் ஓடை வடிகாலாக அமைந்ததே சிறிய மகல்லோவே நதியின் கிளையாகும். 

மேற்கு கிளையானது நியூ ஆம்ப்சயரில் பிட்சுபர்கில் உள்ள ஸ்டப் குளத்தில் இருந்து (கடல் மட்டத்திலிருந்து 3,480 அடி உயரத்தில்) தோன்றுகிறது. இது பிட்ஸ்பர்க்கில் உள்ள உயரமான மலையான ஸ்டப் மலையின் வடகிழக்கின் அமைந்துள்ள 3,627 அடி பள்ளத்தாக்கிற்கு அருகே உள்ளது. இந்த சிற்றோடை ஸ்டப் மலையின் வடக்கே 1.5 மைல் தூரத்தில் 1,200 அடி நீளமுள்ள ஓடையாக ஓடுகிறது. பின்னர் கிழக்கு நோக்கித் திரும்பி, மேய்னில் நுழைந்து, மற்றொரு இறக்கத்தில் அஜிஸ்கோஹாஸ் ஏரியிலிருந்து வரும் ஓடையுடன் 700 அடிக்கு முன்னர் சிறிய மகல்லோவே சேர்கிறது.

## மேற்கோள்கள்

பகுப்பு:துப்புரவு முடிந்த வேலூர் மாவட்ட ஆசிரியர்கள் தொடங்கிய கட்டுரைகள்
பகுப்பு:நியூ ஹாம்சயர் மாநில ஆறுகள்
பகுப்பு:மேய்ன் மாநில ஆறுகள்
தோல் கிருமி நீக்கம்

**தோல் கிருமி நீக்கம்** (Skin disinfection) என்பது கிருமிநாசினிகளை பயன்படுத்தி தோலின்மீதுள்ள கிருமிகள் அல்லது  நுண்ணுயிரிகளின் அளவைக் குறைக்கும் செயலாகும். நோயாளியின் தோல் மற்றும் உடல்நல பராமரிப்பு வழங்குநர்களின் கைகளை கிருமிநாசினிகளை பயன்படுத்தி தோல் கிருமி நீக்கம் செய்வது அறுவைசிகிச்சையின் ஒரு முக்கியமான பகுதியாகும்.
alt= FOR Skin disinfection|thumb|FOR Skin disinfection

1840 களில் இக்னாஸ் செம்மல்விஸ் சுகாதார பராமரிப்பு / மருத்துவத்துறையில் இதன் முக்கியத்துவத்தை எடுத்துரைத்தார்.

## மேற்கோள்கள்

பகுப்பு:சுகாதாரம்
பாதர் ஆறு

**பாதார் நதி** *(Bhadar River)* மேற்கு இந்திய மாநிலமான குசராத்தில் சௌராட்டிர தீபகற்பத்தில் பாய்கின்ற ஓர் ஆறாகும். தோன்றிய இடத்திலிருந்து யசுதான் நகரம் வழியாக தெற்கு நோக்கிப் பய்ந்து பின்னர் தென்மேற்கில் திரும்பி போர்பந்தருக்கு அருகில் அரபிக் கடலில் கலக்கும் வரை பொதுவாக மேற்கு நோக்கிப் பாய்கிறது . பாதார் நதியின் மொத்த நீர்ப்பாசன பகுதி 7,094 சதுர கிலோமீட்டர் (2,739 சதுர மைல்) ஆகும் .
2, 38,000,000 கன மீட்டர்  கொள்ளவு கொண்ட பாதார்- I , 49,000,000 கன மீட்டர்  கொள்ளவு கொண்ட பாதார்- I I என்ற இரண்டு நீர்த்தேக்கங்களை பாதார் ஆறு தன்னகப்படுத்தியுள்ளது. 
## மேற்கோள்கள்

பகுப்பு:குசராத்தின் ஆறுகள்
கலுபார் நதி

**கலுபார் நதி** *(Kalubhar River)* மேற்கு இந்திய மாநிலமான குசராத்தில் கத்தியவார்  தீபகற்பத்தில் பாய்கின்ற ஓர் ஆறாகும். அம்ரேலி மாவட்டத்தில் இருக்கும் பாப்ரா தாலுக்காவிலுள்ள காரியானா கிராமத்தில் தோன்றி கிழக்கு நோக்கிப் பாய்ந்து காம்பத் வளைகுடாவில் கலக்கிறது. இதன் வடிநிலப்பகுதி 94 கிலோமீட்டர் நீளம் கொண்டதாகும். கலுபார் நதியின் மொத்த நீர்ப்பாசன பகுதி 1965 சதுர கிலோமீட்டர் (2,739 சதுர மைல்) ஆகும். இந்த ஆற்றின் கழிமுகப்பகுதியில் சிலசமயங்களில் இது சன்பாரி நதி என்ற பெயரால் அழைக்கப்படுகிறது. 

## மேற்கோள்கள்

பகுப்பு:குசராத்தின் ஆறுகள்
பகுப்பு:இந்திய ஆறுகள்
தேசிய நெடுஞ்சாலை 381எ (இந்தியா)

**மாநில நெடுஞ்சாலை 381எ**(*National Highway 381A*) என்பது  தென்னிந்தியாவில் ஈரோடு நகரம் வழியாக சங்ககிரி அருகே தேசிய நெடுஞ்சாலை-544 உடன் வெள்ளக்கோவில் அருகே தேசிய நெடுஞ்சாலை-81ஐ இணைக்கும் ஒரு இடைவழி நெடுஞ்சாலை ஆகும். 381ஏ வெள்ளக்கோயில், மேட்டுப்பாளையம், அய்யம்பாளையம், சுகந்தசாமிபாளையம் எழுமாத்தூர், மொடக்குறிச்சி, தண்ணீர்பந்தல், சக்திநகர் (ஈரோடு), பள்ளிபாளையம், வெப்படை, படைவீடு மற்றும் சங்கைவீடு ஆகியவற்றை இணைக்கிறது.

## வழித்தடம்
இந்த நெடுஞ்சாலை வெள்ளக்கோயில், முத்தூர், மொடக்குறிச்சி, ஈரோடு, பள்ளிபாளையம் வழியாக சங்ககிரிக்கு 71.6 கி.மீ நீளம் செல்லக்கூடியது.

## முக்கிய சந்திப்புகள்
* தேசிய நெடுஞ்சாலை-81, வெள்ளக்கோயில்
* வெளி வட்டச்சாலை, லக்காபுரம்
* மாநில நெடுஞ்சாலை 84, சோலார், ஈரோடு
* மாநில நெடுஞ்சாலை 83எ, மூலப்பாளையம், ஈரோடு
* மாநில நெடுஞ்சாலை 96, தந்தை பெரியார் அரசு மருத்துவமனை, ஈரோடு
* மாநில நெடுஞ்சாலை 15, மத்திய பேருந்து நிலையம், ஈரோடு
* தேசிய நெடுஞ்சாலை-544எச் (பழைய எஸ்எச்-20), ஈரோடு
* மாநில நெடுஞ்சாலை 79, பள்ளிபாளையம்
* மாநில நெடுஞ்சாலை 198, பள்ளிபாளையம்
* தேசிய நெடுஞ்சாலை-544 , சங்ககிரி

## மேற்கோள்கள்

பகுப்பு:இந்திய தேசிய நெடுஞ்சாலைகள்
பகுப்பு:துப்புரவு முடிந்த வேலூர் மாவட்ட ஆசிரியர்கள் தொடங்கிய கட்டுரைகள்
மாநில நெடுஞ்சாலை 83 ஏ (தமிழ்நாடு)

**மாநில நெடுஞ்சாலை 83A** (*State Highway 83A (Tamil Nadu*) அல்லது **எஸ்.எச்-83A** (SH-83A) என்பது இந்தியாவில் தமிழ்நாடு மாநிலத்தின ஈரோடு மாவட்டத்தில் ஈரோடு மற்றும் திருப்பூர் மாவட்டத்தில் தாராபுரம் பகுதிகளை இணைக்கும் நெடுஞ்சாலை ஆகும்.

## வழித்தடம்
இந்த நெடுஞ்சாலை அவல்பூந்துறை, அரச்சலூர், நத்தக்காடையூர், காங்கேயம், ஊதியூர் வழியாக 78 கி.மீ. நீளம் வரை செல்கிறது.

## முக்கிய சந்திப்புகள்
* தேசிய நெடுஞ்சாலை என் எச்-81, காங்கேயம்
* மாநில நெடுஞ்சாலை 172, காங்கேயம்
* மாநில நெடுஞ்சாலை 37, தாராபுரம்
* மாநில நெடுஞ்சாலை 21, தாராபுரம்
* மாநில நெடுஞ்சாலை 97, தாராபுரம்
* மாநில நெடுஞ்சாலை 83, தாராபுரம்

## மாவட்டம்
இந்த சாலை இருப்பது பின்வரும் 2 மாவட்டங்களில்:

# ஈரோடு மாவட்டம்: 30.6 கி.மீ
# திருப்பூர் மாவட்டம்: 47.2 கி.மீ

## மொத்த தூரம்
இதன் நீளம் மொத்தம் 77.8 கிலோமீட்டர்கள்.

## இவற்றையும் பார்க்கவும்

* தமிழ்நாடு மாநில நெடுஞ்சாலைகள்

## வெளியிணைப்புகள்:

## மேற்கோள்கள்

பகுப்பு:துப்புரவு முடிந்த வேலூர் மாவட்ட ஆசிரியர்கள் தொடங்கிய கட்டுரைகள்
மாநில நெடுஞ்சாலை 71 ஏ (தமிழ்நாடு)

**தமிழ்நாடு மாநில நெடுஞ்சாலை 71 ஏ**(*State Highway 71A (Tamil Nadu)*) (எஸ் எச் -71 ஏ) என்பது தமிழ்நாடு அரசின் நெடுஞ்சாலைத் துறையால் பராமரிக்கப்படும் ஒரு மாநில நெடுஞ்சாலை ஆகும். இது தமிழ்நாட்டின் அம்மாச்சத்திரம் வழியாக மணப்பாறை]யை துவரங்குறிச்சியுடன் இணைக்கிறது.

## வழி
இந்த சாலையின் மொத்த நீளம் 28.00 கிலோமீட்டர்கள் (17.40 மைல்) ஆகும். மணப்பாறை – துவரங்குறிச்சியில் இருந்து அம்மாசத்திரம் வழியாக இந்த வழி உள்ளது.

## இத்னையும் பார்க்க
* [தமிழ்நாடு மாநில நெடுஞ்சாலைகள்

## மேற்கோள்கள்

## வெளியிணைப்புகள்:

பகுப்பு:திருச்சிராப்பள்ளியில் போக்குவரத்து
பகுப்பு:துப்புரவு முடிந்த வேலூர் மாவட்ட ஆசிரியர்கள் தொடங்கிய கட்டுரைகள்
ரங்கநாத் மிஸ்ரா

**இரங்கநாத் மிஸ்ரா ** *(Ranganath Mishra)* எம்.ஏ., எல்.எல்.எம் (25 நவம்பர் 1926 - 13 செப்டம்பர் 2012) இந்தியாவின் 21 ஆவது தலைமை நீதிபதியாக, 1990 செப்டம்பர் 25 முதல் 24 நவம்பர் வரை பணியாற்றினார். இவர் இந்தியாவின் தேசிய மனித உரிமைகள் ஆணையத்தின் முதல் தலைவராகவும் இருந்தார். 1998 முதல் 2004 வரை காங்கிரஸ் கட்சியிலிருந்து மேலவையில்  நாடாளுமன்ற உறுப்பினராகவும் தேர்ந்தெடுக்கப்பட்டார்.

## இளமைக் காலம்
இரங்கநாத் மிஸ்ரா நவம்பர் 25, 1926 அன்று ஒடிசாவில் பானபூரில் பிறந்தார்.இவர் ஓர்  ஒரியா கவிஞராகவும்  அரசியல்வாதியாகவும் இருந்தார்.  உயர்நிலைப் பள்ளிப்படிப்பை  பானபூரில் படித்தார். மேலும் உயா்கல்வியை பி.எம்.  கல்விக்கழகத்திலும், பின்னா் இராவென்சா கல்லூரியிலும்  அலகாபாத் பல்கலைக்கழகத்திலும் பயின்றாா்.

## சட்டத் தொழில்
இவர் 18 செப்டம்பா் 1950 முதல் கட்டாக்கில் உள்ள ஒடிசா உயர்நீதி மன்றத்தில் முறைப்படி பதிவு செய்துகொண்டு தனது வழக்கறிஞா் தொழிலை மேற்கொண்டார். இவர் 1969 வழக்கறிஞா் தொழில் பயிற்சி பெற்றார். 1969 ஆம் ஆண்டுக்கு பிறகு ஒடிசா உயர்நீதி மன்றத்தில் நிரந்தர நீதிபதியாக நியமிக்கப்பட்ட பட்டாா். பின்னா் 1980 நவம்பர் 6 ஆம் தேதி முதல் 16 ஜனவரி 1981 வரை அவர் ஒடிசா உயர் நீதிமன்றத்தின் தலைமை நீதிபதியாக நியமிக்கப்பட்டார். 1981 ஆம் ஆண்டு ஜனவரி மாதம் 16 ஆம் தேதி ஒடிசா உயர் நீதிமன்றத்தின் நிரந்தர தலைமை நீதிபதியாகவும் பணிபுாிந்தாா். 1983 ஆம் ஆண்டில் அவர் இந்திய உச்ச நீதிமன்றத்தின் நீதிபதியாக நியமிக்கப்பட்டார். அதற்கு பின்னா் 1990 செப்டம்பர் 25 இல் இந்திய உச்ச நீதிமன்றத்தின் தலைமை நீதிபதியாகவும் தேர்ந்தெடுக்கப்பட்டார். 1991 நவம்பர் 24 அன்று ஓய்வு பெற்றார்.

## ஒய்வு மற்றும் இறப்பு
இவர் 1992 ஆம் ஆண்டு முதல் அனைத்து இந்தியா ஆண்கள் சாரணியா் சங்கத்தின் தலைமைச் சாரணராக பணியாற்றினார். 1993  இல் தேசிய மனித உரிமைகள் ஆணையத்தின் முதல் தலைவராகத் தேர்ந்தெடுக்கப்பட்டார். 1998 முதல் 2004 வரை அவர் சோனியா காந்தி தலைமையிலான காங்கிரஸ் கட்சியிலிருந்து மேலவை உறுப்பினராகத் தேர்ந்தெடுக்கப்பட்டார்.

நீண்ட காலத்திற்கு நோய்வாய்பட்டிருந்த பிறகு,  இரங்கநாத் மிஸ்ரா புவனேசுவரத்தில் ஒரு தனியார் மருத்துவமனையில் 2012 செப்டம்பர் 13 அன்று இறந்தார்.

## இதனையும் காண்க
* இந்தியத் தலைமை நீதிபதிகளின் பட்டியல்

## மேற்கோள்கள்

பகுப்பு:1926 பிறப்புகள்
பகுப்பு:2012 இறப்புகள்
பகுப்பு:இந்தியத் தலைமை நீதிபதிகள்
பகுப்பு:20 ஆம் நூற்றாண்டு இந்திய வழக்கறிஞர்கள்
பகுப்பு:துப்புரவு முடிந்த வேலூர் மாவட்ட ஆசிரியர்கள் தொடங்கிய கட்டுரைகள்
தேசிய நெடுஞ்சாலை 202 (இந்தியா)

**தேசிய நெடுஞ்சாலை 202** (*National Highway 202*) என்பது இந்தியாவின் தேசிய நெடுஞ்சாலை ஆகும். இது மோகோக்சுங்கையும் இம்பாலையும் இணைத்து  460 கி.மீ. (290 மைல்) செல்லக்கூடியது.

## மேற்கோள்கள்

பகுப்பு:இந்திய தேசிய நெடுஞ்சாலைகள்
பகுப்பு:துப்புரவு முடிந்த வேலூர் மாவட்ட ஆசிரியர்கள் தொடங்கிய கட்டுரைகள்
மணிப்பள்ளி நாராயண ராவ் வெங்கடாச்சலய்யா

**எம். என். வெங்கடாச்சலய்யா **(Manepalli Narayanarao Venkatachaliah) (25 அக்டோபர் 1929 அன்று பிறந்தார்) இந்தியாவின் 25 ஆவது தலைமை நீதிபதியாகப் பதவி வகித்தாா். 1929 ஆம் ஆண்டு அக்டோபர் மாதம் 25 ஆம் ஆண்டு பிறந்தார். இந்தியாவின் தலைைமை நீதிபதியாக 1993 ஆம் ஆண்டு முதல் 1994 ஆம் ஆண்டு வரை பதவியில் இருந்தார். தற்போது நவீன குருகுலமாகக் கருதப்படும் சத்குரு சிறீ சத்ய சாய் உயா் கல்வி நிறுவனத்தில் (நிகா்நிலை பல்கலைக்கழகம்) வேந்தராக பணியாற்றி வருகிறார். இந்த நிறுவனத்தின் ஆசிாியா் - மாணவர் ஒருங்கிணைப்பு, ஒருங்கிணைந்த கல்விமுறையின் பின்னணியில் உருவாக்கப்பட்டது. இது முக்கியமாக அறிவு, பண்பாடு, உடல், சேவை மற்றும் பக்தி ஆகிய  ஐந்து புலங்களை உள்ளடக்கியது.  இந்தியாவின் தேசிய மற்றும் கலாசார மதிப்புகளை மீட்கும் முயற்சியில் ஈடுபடக்கூடிய, தேசிய மதிப்பீடுகளை மீளப்பெறும் அறக்கட்டளையின் ஆலோசனைக் குழு 2008 ஆம் ஆண்டில் உருவாக்கப்பட்டது.

அறிவியல் துறையில் இளநிலை பட்டமும்  மைசூர் பல்கலைக்கழகத்தில் சட்டப் பாடத்தில் இளநிலைப் பட்டமும் பெற்றார். 1951 ஆம் ஆண்டு சட்டத் துறையில் முறைப்படி பயிற்சி பெறத் தாெடங்கினாா். நவம்பர் 6, 1975 ஆம் ஆண்டு நவம்பர் மாதத்தில்  கர்நாடக உயர் நீதிமன்றத்தின் நிரந்தர நீதிபதியாக நியமிக்கப்பட்டார் . அக்டோபர் 5, 1987 அன்று இந்திய உச்ச நீதிமன்றத்தின் நீதிபதியாக உயர்த்தப்பட்டார். கடைசியாக, இவர் இந்தியாவின் 25 ஆவது தலைமை நீதிபாதியாக 12 ஜனவாி 1993 இல் நியமிக்கப்பட்டாா். பின்பு அப்பதவியிலிருந்து 24 அக்டோபா் 1994 இல் ஒய்வு பெற்றார்.

பணி ஓய்வுக்குப் பின்னர் 2003- ஆம் ஆண்டில் ஆட்சி மாற்றத்திற்கான மாற்று மையத்தின் துவக்கத்திற்கான ஆதரவு உட்பட, ஊழல் எதிர்ப்பு மற்றும் மனித உரிமைகள் பிரச்சினைகள் பற்றி இவர் தொடர்ந்து பணியாற்றி வருகிறார்..

1996-1998 ஆம் ஆண்டு காலகட்டங்களில் தேசிய மனித உரிமைகள் ஆணையத்தின் தலைவராக பணியாற்றினாா். 2000 ஆம் ஆண்டில் அரசியலமைப்பை மறுபரிசீலனை செய்யக் கூடிய தேசிய ஆணையத்திற்கு தலைமை தாங்கினார்..

தற்போது இவர் பிரசாந்த் நிலையத்திலுள்ள சிறீ சத்யா உயா்கல்வி கற்றல் நிறுவனத்தில், வேந்தராக பணியாற்றுகிறார்.

## விருதுகள்
* பத்ம விபூசண் - இந்தியாவின் இரண்டாவது உயர்ந்த குடிமகன் விருது, 2004-ல் இந்திய குடியரசுத் தலைவரால் வழங்கப்பட்டது
* டாக்டர் ஆப் லேட்டர்ஸ் (கௌனீஸ் கொஸ்ஸா) - புதுவைப் பல்கலைக்கழகம்
* சட்டங்களின் முனைவா் (LL.D) - மணிபல் பல்கலைக்கழகம்
* கௌரவ முனைவர் பட்டம், இராணி சென்னம்மா பல்கலைக்கழகம், பெல்காம்,

## மேற்கோள்கள்

பகுப்பு:1929 பிறப்புகள்
பகுப்பு:வாழும் மக்கள்
பகுப்பு:இந்தியத் தலைமை நீதிபதிகள்
பகுப்பு:கர்நாடக அரசியல்வாதிகள்
பகுப்பு:துப்புரவு முடிந்த வேலூர் மாவட்ட ஆசிரியர்கள் தொடங்கிய கட்டுரைகள்
பகுப்பு:கருநாடக உயர் நீதிமன்ற நீதிபதிகள்
தேசிய நெடுஞ்சாலை 102 (இந்தியா)

**தேசிய நெடுஞ்சாலை 102** *(National Highway 102)* இந்தியாவிலுள்ள தேசிய நெடுஞ்சாலைகளுள் ஒரு குறுகிய சாலையாகும். மணிப்பூர் மாநிலத் தலைநகரான இம்பால் முதல் மியான்மர் எல்லைப்புறத்தில் உள்ள மோரே  வரை .நீளம் கொண்டது.இந்நெடுஞ்சாலை இந்தியா-மியான்மர்-தாய்லாந்து முத்தரப்பு நெடுஞ்சாலையுடன் இணைக்கப்பட உள்ளது. 
## இதனையும் காண்க
*  இந்தியா-மியான்மர்-தாய்லாந்து முத்தரப்பு நெடுஞ்சாலை
## மேற்கோள்கள்

பகுப்பு:இந்திய தேசிய நெடுஞ்சாலைகள்
பகுப்பு:மணிப்பூர்
பகுப்பு:துப்புரவு முடிந்த வேலூர் மாவட்ட ஆசிரியர்கள் தொடங்கிய கட்டுரைகள்
மாவட்ட கால்நடை பண்ணை (ஒசூர்)

**மாவட்ட கால்நடை பண்ணை, ஒசூர்** (அல்லது **ஒசூர் கால்நடை பண்ணை**), தமிழ்நாடின், கிருஷ்ணகிரி மாவட்டம், ஒசூரின், மத்திகிரியில் உள்ளது. இந்தப் பண்ணை 1,641.41 ஏக்கர் பரப்பளவில் உள்ளது. 

இங்கு ஜெர்சி மாடுகள், ஜெர்சி கலப்பினம், ஹோல்ஸ்டீன் பிரசியன் கலப்பினம், சிவப்பு சிந்தி, காங்கேயம் ஆகிய மாட்டினங்களும், மேச்சேரி செம்மறி, திருச்சி கருப்பு செம்மறி போன்ற செம்மறி ஆடுகளும், கொடி ஆடு, தலைச்சேரி போன்ற வெள்ளாட்டு இனங்களும், லார்ஜ் ஒயிட் யார்க்‌ஷயர் வெண் பன்றி இனமும், கத்தியவார், தூய இனம் ஆகிய குதிரை இனங்களும், கிரிராஜா, அசில், வெள்ளை லெக்கார்ன் ஆகிய கோழி இனங்களும், வான்கோழிகள் ஆகியவை   வளர்ப்பு மற்றும் இனப்பெருக்கம் செய்யப்படுகின்றன.

## வரலாறு
ஓசூரில் உள்ள கால்நடை பண்ணை 1824ஆம் ஆண்டு குதிரை வளர்ப்பு மற்றும் இனப்பெருக்கம் செய்யவும் பிரித்தானிய அரசாங்கத்தால் நிறுவப்பட்டது. இந்த பண்ணை  செப்டம்பர் 1924 அன்று மதராஸ் அரசாங்கத்திடம் இருந்து வேளாண்மைத்துறையிடம் கால்நடை இனப்பெருக்க நிலையமாக ஒப்படைக்கப்பட்டது. பின் இந்த பண்ணை மதராஸ் பொது கால்நடைத்துறையிடம் 1938-39 முதல்  ஒப்படைக்கப்பட்டது அதனுடன் இணைந்து இந்திய பாலூட்டி விலங்கினங்களை பராமரிப்பின் தரத்தின் மற்றும் அடிப்படை கால்நடை இனப்பெருக்க ஆய்வு மையமாகவும் பின் இது மறுவடிவமைக்கப்பட்டு கால்நடை ஆய்வு மையமாகக் மாற்றி அமைக்கப்பட்டது. பின் இது கால்நடை பண்ணையாகவும் அதைத்தொடர்ந்து இது சீரமைக்கப்பட்டு கால்நடை ஆய்வு மையமாக முதலாம் சனவரி 1970யில் மாற்றப்பட்டது. இங்கு தமிழகரசு குழிப்பந்தாட்ட மைதானம் அமைக்க ஆலோசனை செய்துள்ளது. இந்த பண்ணை ஆசியாக் கண்டத்தில் உள்ள மிகப்பெரிய பண்ணைகளில் ஒன்று ஆகும்.

## கால்நடைப்பண்ணையில் உள்ள பிரிவுகள்
1640.42 ஏக்கர் நிலப்பரப்பில் உள்ள இப்பண்ணையில் 12 பிரிவுகள் உள்ளன அவை:
# மாட்டுப்பண்ணை           
# கோழிப்பண்ணை
# செம்மறி ஆட்டுப்பண்ணை  
# பன்றிப்பண்ணை
# கிடாரிப்பண்ணை           
# பால்ப்பண்ணை
# மருத்துவமனை              
# உறைவிந்து உற்பத்தி நிலையம்
# புல்வெளிப் பிரிவு             
# தீவனப் புல் உற்பத்திப் பிரிவு
# பட்டறைப் பிரிவு             
# காளை மற்றும் குதிரைகள் பண்ணை
## மேற்கோள்கள்

பகுப்பு:கிருஷ்ணகிரி மாவட்டம்
பகுப்பு:ஒசூர்
பகுப்பு:தமிழ்நாட்டில் கால்நடை வளர்ப்பு
வார்டு எண் .21, கொல்கத்தா மாநகராட்சி

**உட்பிரிவு எண் 21, கொல்கத்தா மாநகராட்சி ** (Ward No. 21, Kolkata Municipal Corporation) கொல்கத்தா மாநகராட்சி ஆணையத்தின் ஒரு நிர்வாக பிரிவு ஆகும். இந்தியாவின் மேற்குவங்காள மாநிலத்தில் உள்ள வடக்கு கொல்கத்தாவின் புறநகர் பகுதிகளான இயோராபாகன் மற்றும் மலபாரா பகுதிகள் இதில் உள்ளடங்கியுள்ளன. 

வடக்கில் நிம்தலா காட் தெருவுக்குச் செல்லும் துறைமுகப் பொறுப்புக்கழக சாலை, கிழக்கில் பைசுனாப் சரண் செட் தெருவு மற்றும் இயதுலால் மல்லிக் சாலை; தெற்கில் காளிகிருட்டிணா தாகூர் தெரு, தர்பநாராயண் தாகூர் தெரு மற்றும் ஊக்ளி ஆற்றங்கரைக்கு செல்லும் துறைமுகப் பொறுப்புக்கழக சாலை, மேற்கில் ஊக்ளி ஆறு ஆகியன இவ்வுட்பிரிவுக்கு எல்லைகளாக உள்ளன. 

## மக்கள் தொகை
2011 ஆம் ஆண்டு மேற்கொள்ளப்பட்ட இந்திய மக்கள்தொகை கணக்கெடுப்பின்படி, கொல்கத்தா நகராட்சி ஆணையத்தின் உட்பிரிவு எண். 21 இன்  மொத்த மக்கள் தொகை 21,187 ஆக இருந்தது.   இதில் 13,127 (62%) ஆண்கள் மற்றும் 8,060 (38%) பெண்கள் இருந்தனர்.  6 வயதுக்குட்பட்ட சிறுவர்கள் எண்னிக்கை 1,295 ஆகும். கல்வியறிவு பெற்றவர்களின் மொத்த எண்ணிக்கை 16,016 ஆக இருந்தது.  மக்கள் தொகையில் இது 78.12% ஆகும்.

## மேற்கோள்

பகுப்பு:மேற்கு வங்காளம்
பகுப்பு:துப்புரவு முடிந்த காஞ்சிபுரம் மாவட்ட ஆசிரியர்கள் தொடங்கிய கட்டுரைகள்
ரிச்சர்டு நெட்டைக்காலி

**ரிச்சர்டு நெட்டைக்காலி** (Richard's pipit - *ஆந்தசு ரிச்சர்டி*) என்பது ஒரு நடுத்தர அளவுள்ள, (மரத்தை) அடையும் பாசரீன் வகைப் பறவை ஆகும். இவை வட ஆசியப்பகுதிகளின் திறந்த புல்வெளிகளில் இனப்பெருக்கம் செய்கின்றன. இவை இங்கிருந்து இந்தியத் துணைக்கண்டம் மற்றும் தென்கிழக்கு ஆசியப்பகுதிகளுக்கு நீண்ட தூரம் வலசை போகின்றன.

## களக்குறிப்புகள்
நெட்டைக்காலிகளில் பெரியவை இவை. இவற்றின் உடல் நீளம் 17 முதல் 20 செ. மீ. நீளமும் எடை 25 முதல் 36 கிராம் வரை இருக்கும். பெரும்பாலும் நிமிர்ந்து நிற்கும் வழக்கமுடைய மெல்லிய பறவை இந்த பறவை, தொந்தரவு செய்யப்படும் போது இறக்கைகளை ஆழமாக அடித்து எழும்பி, அதிக உயரத்துக்குச் செல்லும் தன்மையுடையன.

### உடல் தோற்றம்
* இடது|thumbநீண்ட, மஞ்சள் பழுப்பு நிறக் கால்கள், தெளிவான புருவக்கோடு (குறிப்பாக, கண்ணிற்குப் பின்புறம்), பூங்குருவியைப் போன்ற தோற்றம்;
* நன்றான கோடுகளுடைய மேல் பாகங்கள் மற்றும் மார்பு, நீளமான பருத்த அலகு
* நீளமான பின்புறம் மற்றும் வளைந்த நகம் 

### வாழிடம்
வயல்கள், ஈர நிலங்கள், புல்வெளிகள், ஏரிகளை ஒட்டிய கரைப்பகுதிகள்

## வெளியிணைப்புகள்
*
*

## மேற்கோள்கள்

பகுப்பு:ஆசியப் பறவைகள்
பகுப்பு:தமிழ்நாட்டில் காணப்படும் பறவைகள்
பகுப்பு:நெட்டைக்காலிகள்
எம். யோகநாதன்

**மாரிமுத்து யோகநாதன்** (M. Yoganathan) (1969 ஆம் ஆண்டு பிறந்தவர்) இந்திய சுற்றுச்சூழல் ஆர்வலர்களில் பிரபலமாக உள்ள மரம் நடும் மனிதர் ஆவார். அவர் கடந்த 25 ஆண்டுகளில் 1 லட்சம் மரங்களை நட்டுள்ளார். அவர் கோயம்புத்தூர் தமிழ்நாடு அரசுப் போக்குவரத்துக் கழகப் பேருந்து நடத்துனராகப் பணியாற்றி வருகிறார்.

=வாழ்க்கை=
அவர் இளம் வயதிலேயே கோத்தகிரி வனப்பகுதிகளில் உள்ள மரங்களின் கீழ் அமர்ந்து கவிதைகள் எழுதும் பழக்கம் கொண்டவர். மரங்களை வெட்டுவதற்கு எதிராக, சட்ட விரோதமாக மரம் வெட்டும் தொழிலில் ஈடுபட்டிருந்த கும்பலுடன் அவர் சண்டையிட்டார்.
கோயம்புத்தூரில் உள்ள மருதமலை-காந்திபுரம் சாலையில் இயங்கும் எஸ் -26 பேருந்தில் தமிழக அரசின் பேருந்து நடத்துனராகப் பணியாற்றி வருகிறார். பள்ளிக் குழந்தைகள் மற்றும் கல்லூரி மாணவர்களுடன் இணைந்து மரங்களை வெட்டுவதனால் வரும் ஆபத்துகளைப் பற்றிய விழிப்புணர்வை ஏற்படுத்தி வருகிறார் . அவர் மரங்கள் அறக்கட்டளையில் (Tree Trust) உறுப்பினராக உள்ளார். அவர் மரக்கன்றுகளை வாங்குவதற்கும் குழந்தைகளுக்கு கல்வி கொடுப்பதற்கும் தனது மாத சம்பளத்தில் 40% பயன்படுத்துகிறார். தமிழ்நாட்டில் மலையேற்றம் மூலமாக மட்டும் அவர் 1,20,000 மரங்களை நட்டுள்ளார்.

## விருதுகள்
* தமிழ்நாட்டின் சுற்றுச்சூழல் சேவை வீரர் விருது அவருக்கு வழங்கப்பட்டது .
* CNN-IBN இன் உண்மையான கதாநாயகன் விருது வழங்கப்பட்டது.

## மேற்கோள்கள்

பகுப்பு:இந்திய சுற்றுச்சூழல் செயற்பாட்டாளர்கள்
பகுப்பு:கோயம்புத்தூர் மாவட்ட மக்கள்
பகுப்பு:துப்புரவு முடிந்த விருதுநகர் மாவட்ட ஆசிரியர்கள் தொடங்கிய கட்டுரைகள்
பகுப்பு:1969 பிறப்புகள்
பர்ஜர் நோய்

=பர்ஜர் நோய்=
இது இளைஞர்களிடம் உண்டாகும் சிறுதமனி  அழற்சி  நோய் ஆகும் . இதனால் பல சமயங்களில் குருதி ஓட்டம்  பாதிக்கப்பட்டு ஆறாத புண்  உண்டாகும் . புகையிலை பிடிப்போர், புகையிலை பயன்படுத்துவோர்  ஆகியோரிடம்  இந்நோய் காணப்படுகிறது . இந்நோய் பெரும்பாலும் கால்களில் உள்ள சிறுதமனியைப்  பாதிக்கிறது.

## நோயின் தன்மை
முதலில் சிரை அலர்ஜியால் மேல்புறத்தில் கசிவு உண்டாகும். அந்த இடத்தில் தோல் சிவப்பாகவும், தொட்டால் வலியுடனும் இருக்கும்.  மிகக் குளிராக இருக்கும்போது விரல் முதலில் வெண்மை நிறமாகவும், பின்னர் நீல  நிறமாகவும், இறுதியில் சிவப்பாகவும் மாறும். நடக்கும் போது பாதத்தில் வலி உண்டாகும். சிறிது ஓய்வு எடுத்ததால் வலி குறைவும். இந்நோயினால் பாதிக்கப்பட்ட தசையில் வலி அதிகம் இராது. ஏனெனில் இது கணுக்காலுக்கு மேலே உள்ள பெரிய தமனியை அதிகம் பாதிப்பது இல்லை. சில நேரங்களில் இந்நோய் கைகளை பாதிப்பதுண்டு . 

## அறிகுறி
பாதங்களில் மிகைச் சிவப்பாக இருக்கும். தொடை, முழங்கால் கீழ்ப்பள்ளத் தமனிகளில் உள்ள சிறு தமனிகளில் நாடித்துடிப்பு இராது.
 
## மருத்துவம்
இந்நோயின் போது புகையிலையை எந்த வடிவிலும் பயன்படுத்தக்கூடாது. 

பகுப்பு கரூர் மாவட்ட ஆசிரியர்கள் எழுதிய கட்டுரை

பகுப்பு:நோய்கள்
எஸ். ராஜேந்திர பாபு

**எஸ். ராஜேந்திர பாபு ** (*S. Rajendra Babu*) என்பவர் இந்தியாவின் 34 வது தலைமை நீதிபதியாக பதவி வகித்தாா். இவர் இந்தியாவின் தேசிய மனித உரிமைகள் ஆணையத்தின் தலைவராகவும் பணியாற்றினார்.

## வாழ்க்கை வரலாறு
எஸ். ராஜேந்திர பாபு, பெங்களூரில் 1939 ஆம் ஆண்டு சூன் 1 அன்று பிறந்தார். கர்நாடக பல்கலைக்கழகத்தின் கீழ் உள்ள பெல்காம் ராஜா ராஜ் லகாமகெளதா சட்டக் கல்லூரியில் இருந்து தனது இளங்கலை சட்டப் பட்டத்தைப் பெற்றார்.

## தொழில் வாழ்க்கை
1988 ஆம் ஆண்டு பிப்ரவரி மாதம் கர்நாடக உயர்நீதி மன்றத்தின் நிரந்தர நீதிபதியாக நியமிக்கப்பட்டார். இவர் 1997 ஆம் ஆண்டு செப்டம்பர் 25 ஆம் நாள் இந்திய உச்ச நீதிமன்றத்தின் நீதிபதியாக நியமிக்கப்பட்டார். 2004 ஆம் ஆண்டு மே 2 அன்று உச்சநீதி மன்றத்தின் மூத்த துணை நீதிபதியாக இருந்த நீதிபதி வி. நா. கரே இந்தியாவின் தலைமை நீதிபதியாகப் பதவியேற்றார். இவரது பதவிக்காலம் ஒரு மாதத்திற்கும் குறைவானது ஆகும்.  இவர் 2004 ஆம் ஆண்டு சூன் 01 அன்று தனது 65 வது பிறந்தநாளில் ஓய்வு பெற்றார்.

உச்ச நீதிமன்றத்தில் அவரது பதவிக்காலத்தில், பாபு உரிமையியல் சட்டம், குற்றவியல் சட்டம், அரசியலமைப்பு சட்டம், சுற்றுச்சூழல் சட்டம், வரி விதிப்பு, கார்ப்பரேட் சட்டம் மற்றும் அறிவுசார் சொத்து கருத்தகள் சார்ந்த வழக்குகளில் பல தரப்பு தீர்ப்புகளை வழங்கினார். இந்திரா காந்தியின் படுகொலைக்குப் பின்னர், சீக்கியர்களுக்கு எதிரான கலவரம் தொடர்பான வழக்கில் பாபு கும்பல் உளவியலைப் பகுப்பாய்வு செய்தார். இவர் 1986 ஆம் ஆண்டு இசுலாமிய (விவாகரத்து உரிமைகள் பாதுகாப்பு) சட்டத்தின் விதிகளால் வழங்கப்பட்டுள்ள வசதிகளையும் விளக்கினார்.

2007 ஏப்ரல் 2 ஆம் தேதி தேசிய மனித உரிமைகள் ஆணையத்தின் ஐந்தாவது தலைவராகப் பதவியேற்றார். இந்தப் பதவியில் 2009 ஆம் ஆண்டு மே 31 வரை பதவி வகித்தார். 

## நீதித்துறைப் பணிக்காலத்திற்குப் பிந்தைய காலம்
பாபு தற்போது இந்திய அறிவியல் பல்கலைக்கழகத்தின் தேசிய சட்டப் பள்ளியில் ஐசிஐசிஐ தலைவராக (பேராசிரியர்)  உள்ளார். வேதாந்தாவில் அதிக ஆர்வமாக உள்ளவா். பாபு 25 ஆண்டுகளுக்கும் மேலாக  சமூக நலப் பணிக்காக பயிற்சியளித்து வருகிறார். அதுமட்டுமின்றி சர்வதேச செவிலியர் சேவை சங்கத்தின் தலைவராக உள்ளார்.

## மரியாதை
2005 ஆம் ஆண்டில் கர்நாடகா பல்கலைக் கழகம் இவரது கல்வி மற்றும் சேவையைக் கருத்தில் கொண்டு கௌரவ முனைவர் பட்டம் வழங்கியது.

## ஆதாரங்கள்

## வெளி இணைப்பு

* Official Website of The National Human Rights Commission of India

பகுப்பு:1939 பிறப்புகள்
பகுப்பு:இந்தியத் தலைமை நீதிபதிகள்
பகுப்பு:வாழும் மக்கள்
பகுப்பு:துப்புரவு முடிந்த வேலூர் மாவட்ட ஆசிரியர்கள் தொடங்கிய கட்டுரைகள்
பகுப்பு:20 ஆம் நூற்றாண்டு இந்திய வழக்கறிஞர்கள்
பகுப்பு:21-ஆம் நூற்றாண்டு இந்திய நீதிபதிகள்
பகுப்பு:கருநாடக உயர் நீதிமன்ற நீதிபதிகள்
படிகவியல் மீளாய்வுகள்

**படிகவியல் மீளாய்வுகள்** (*Crystallography Reviews*) என்பது மூன்று மாதங்களுக்கு ஒருமுறை வெளியிடப்படும் ஒரு காலாண்டு ஆங்கில மொழி அறிவியல் ஆய்விதழ் ஆகும். படிகவியலுடன் தொடர்புடைய மூலக்கூறு, படிக அமைப்பு மற்றும் பண்புகள் பற்றிய அனைத்து அம்சங்களையும் பற்றிய ஆய்வுக்கட்டுரைகள் சக அறிவியல் ஆய்வாளர்களால் மீளாய்வு செய்யப்பட்டு இவ்விதழில் வெளியிடப்படுகின்றன. டெய்லர் மற்றும் பிரான்சிசு என்ற பன்னாட்டு புத்தக நிறுவனம் இவ்விதழை அச்சிட்டு வெளியிடுகிறது. மான்செசுட்டர் பல்கலைக்கழகத்தைச் சேர்ந்த இயான். ஆர். எலிவெல் இதன் தலைமைப் பத்திரிகையாசிரியராகச் செயல்படுகிறார். 

## சுருக்கமும் அட்டவணைப்படுத்தலும்
படிகவியல் மீளாய்வுகள் பத்திரிகை சுருக்கப்பட்டும் குறியிடப்பட்டும் உள்ளது.

*வேதியியல் சுருக்கங்கள் சேவை/வேதியியல் சுருக்கங்கள் சேவை மூலக்குறியீடு
*விரிவாக்கப்பட்ட  அறிவியல் மேற்கோள் குறியீடு 
*இசுகோபசு என்ற அறிவியல் சுருக்கம் மற்றும் மேற்கோள் தரவுத்தளம்

செய்தி இதழ் மேற்கோள் அறிக்கைகளின்படி, படிகவியல் மீளாய்வுகள் பத்திரிகையின் படி 2020 ஆம் ஆண்டின்  தாக்க காரணி மதிப்பு 2.467 என்பதாக இருந்தது. 

## மேற்கோள்கள்

பகுப்பு:படிகவியல்
பகுப்பு:ஆங்கில அறிவியல் ஆய்விதழ்கள்
பகுப்பு:வேதியியல் ஆய்விதழ்கள்
பகுப்பு:துப்புரவு முடிந்த சேலம் மாவட்ட ஆசிரியர்கள் தொடங்கிய கட்டுரைகள்
ஐ இ டி - 1136 (ஐ ஆர் - 644 - ஆர் பி - 28) (நெல்)

**ஐ இ டி - 1136 (ஐ ஆர் - 644 - ஆர் பி - 28)** (*IET-1136 (IR-644-RP-28*) என்பது; 1978 ஆம் ஆண்டு அறிமுகப்படுத்தப்பட்ட, புதிய, மத்தியகால, மற்றும் நீண்டகால நெல் வகையாகும். சூலை - ஆகத்து மாதம் வரையிலான முன்சம்பா பட்டத்திற்கு ஏற்றதாக கருதப்படும் இது, 130 - 145 நாட்களில் அறுவடைக்கு வரக்கூடியது.

ஐ ஆர் - 8/2 (*IR-8/2*), பி 589 ஏ - 4 - 18/2 (*B589A-4-18)/2*), மற்றும் டி (என்) 1 (*T(N)1*) போன்ற மூன்று நெல் இரகங்களை ஒன்றிணைத்து உருவாக்கப்பட்ட இந்நெல் வகை, நடுத்தர, கடற்கரை மற்றும் செம்புரை மண் எனப்படும் , குறுமண் போன்ற நிலப்பகுதிகளில் நன்கு வளரக்கூடியது.

குட்டைப் பயிராக வளரக்கூடிய இந்த நெற்பயிரின் தானியமணிகள், நீண்டு தடித்தும், இதன் அரிசி சமைக்க தரமாக இருப்பதாகவும் கூறப்படுகிறது. மேலும், ஒரு எக்டேருக்கு 4800 - 5100 (*48-51 Q/ha*) கிலோவரை மகசூல் தரவல்ல இந்நெல் இரகம், வடஇந்தியப் பகுதியான மேற்கு வங்க மாநிலத்தில் பெரும்பான்மையாக பயிரிடப்படுகின்றது.

## சான்றுகள்

பகுப்பு:நெல் வகைகள்
பகுப்பு:இந்தியாவில் வேளாண்மை